ŠILALĖS RAJONO SAVIVALDYBĖS

TARYBA

SPRENDIMAS

DĖL ŠILALĖS RAJONO SAVIVALDYBĖS BIUDŽETINIŲ ĮSTAIGŲ IR SAVIVALDYBĖS ADMINISTRACIJOS SKYRIŲ, SENIŪNIJŲ IR Į STRUKTŪRINIUS PADALINIUS NEĮEINANČIŲ DARBUOTOJŲ, DIRBANČIŲ PAGAL DARBO SUTARTIS, TARNYBINIŲ ATLYGINIMŲ SCHEMŲ (KOEFICIENTAIS) PATVIRTINIMO

2015 m. gruodžio 29 d. Nr. T1-309

Šilalė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 3 ir 51 punktais, Šilalės rajono savivaldybės taryba n u s p r e n d ž i a:

1. Patvirtinti:

1.1. Šilalės rajono savivaldybės biudžetinių įstaigų darbuotojų tarnybinių atlyginimų schemas (koeficientais) (pridedama).

1.2. Šilalės rajono savivaldybės administracijos skyrių, seniūnijų ir į struktūrinius padalinius neįeinančių darbuotojų, dirbančių pagal darbo sutartis, tarnybinių atlyginimų schemas (koeficientais) (pridedama).

2. Įpareigoti Savivaldybės administracijos direktorių ir Savivaldybės biudžetinių įstaigų vadovus, apskaičiuojant lėšų poreikį darbo užmokesčiui, vadovautis Valstybės tarnautojų ir darbuotojų, gaunančių darbo užmokestį iš Lietuvos Respublikos valstybės biudžeto, savivaldybių biudžetų ir valstybės pinigų fondų, darbo užmokesčio fondo apskaičiavimo metodika, patvirtinta Lietuvos Respublikos Vyriausybės 2003 m. kovo 3 d. nutarimu Nr. 280 „Dėl Valstybės tarnautojų ir darbuotojų, gaunančių darbo užmokestį iš Lietuvos Respublikos valstybės biudžeto, savivaldybių biudžetų ir valstybės pinigų fondų, darbo užmokesčio fondo apskaičiavimo metodikos patvirtinimo“, ir neviršyti įstaigai (seniūnijai) nustatyto darbo užmokesčio fondo.

3. Nustatyti, kad sprendimas įsigalioja nuo 2016 m. sausio 1 d.

4. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt. ir Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras	Jonas Gudauskas

PATVIRTINTA

Šilalės rajono savivaldybės tarybos

2015 m. gruodžio 29 d. sprendimu

Nr. T1-309

ŠILALĖS RAJONO SAVIVALDYBĖS BIUDŽETINIŲ ĮSTAIGŲ DARBUOTOJŲ TARNYBINIŲ ATLYGINIMŲ SCHEMOS (KOEFICIENTAIS)

Pareigybės	Koeficientai bazinės mėnesinės algos dydžiais, išskyrus MMA

sveikatos priežiūros specialistų	socialinį darbą dirbančių darbuotojų	švietimo ir mokslo, kultūros ir meno, sveikatos priežiūros ir socialinių įstaigų kitų darbuotojų, taip pat kitų biudžetinių įstaigų ir organizacijų darbuotojų
Įstaigų ir organizacijų vadovų pavaduotojai	10,4 – 28,50	10,4 – 26,06	10,4 – 20,80
Vyriausieji buhalteriai ir vidaus audito tarnybų vadovai	10,2 – 23,40
Skyrių, kitų padalinių vadovai	9,7 – 23,66	9,7 – 21,58	9,7 – 16,9
Specialistai:
įgiję aukštąjį universitetinį išsilavinimą	9,23 – 21,45	9,23 – 16,2	9,23 – 14,82
iš jų specialistai, kurių mokymo trukmė pagal mokymo planus stacionare – 6 ir daugiau metų	9,23 – 22,62
įgiję aukštąjį neuniversitetinį išsilavinimą (baigę kolegijas)	9,17 – 18,37	9,17 – 14,3	9,17 – 13,12
įgiję aukštesnįjį išsilavinimą ar iki 1995 metų specialųjį vidurinį išsilavinimą	9,16 – 15,60	9,17 – 12,3	9,16 – 12,00
Tarnautojai, išskyrus vadovus ir specialistus	10,99
Pagalbinis medicinos ir individualios priežiūros personalas	9,16 – 12,00	9,16 – 13,45
Darbininkai	MMA

Pastabos:

1. Vyresniųjų buhalterių, atliekančių vyriausiojo buhalterio funkcijas (kai yra tik vienas apskaitos darbuotojas), taip pat kai yra tik vienas vidaus audito specialistas, tarnybiniai atlyginimai nustatomi kaip vyriausiųjų buhalterių arba kaip vidaus audito tarnybos vadovo.

2. Skyrių, kitų padalinių vadovų pavaduotojų tarnybiniai atlyginimai nustatomi 10–15 procentų mažesni negu skyrių, kitų padalinių vadovų.

3. Specialistams nustatyta tvarka gali būti suteikiamos šios kategorijos: vyriausiasis (aukščiausiosios kategorijos) specialistas, vyresnysis (vadovaujantysis) specialistas, specialistas.

4. Seniūnijų specialistams, dirbantiems socialinį darbą (pagal pareigybės aprašymą), tarnybiniai atlyginimai nustatomi vadovaujantis šios schemos socialinį darbą dirbančių darbuotojų skiltyje nurodytais dydžiais.

5. Vadovaujantis Pareigybių, kurias atliekant darbas yra laikomas pedagoginiu, sąrašu, patvirtintu Lietuvos Respublikos švietimo ir mokslo ministro 2003 m. spalio 9 d. įsakymu Nr. ĮSAK-1407 „Dėl Pareigybių, kurias atliekant darbas yra laikomas pedagoginiu, sąrašo patvirtinimo“, visose biudžetinėse įstaigose ir organizacijose šie darbuotojai priskiriami prie pedagogų, jiems tarnybinio atlyginimo koeficientas nustatomas vadovaujantis Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašu, patvirtintu Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 „Dėl Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“.

6. Vadovaujantis Pareigybių sąrašu, kuriuo vadovaujantis darbuotojai priskiriami kultūros ir meno darbuotojams, patvirtintu Lietuvos Respublikos kultūros ministro 2012 m. spalio 9 d. įsakymo Nr. ĮV-677 „Dėl Kultūros įstaigų darbuotojų darbo apmokėjimo“ 1.2 papunkčiu, visose biudžetinėse įstaigose ir organizacijose šie darbuotojai priskiriami prie kultūros ir meno darbuotojų, jiems tarnybinio atlyginimo koeficientas nustatomas vadovaujantis Kultūros įstaigų darbuotojų tarnybinių atlyginimų ir kitomis darbo apmokėjimo sąlygomis, patvirtintomis Lietuvos Respublikos kultūros ministro 2012 m. spalio 9 d. įsakymo Nr. ĮV-677 „Dėl Kultūros įstaigų darbuotojų darbo apmokėjimo“1.1 papunkčiu.

7. Vadovaujantis Socialinių paslaugų srities darbuotojų pareigybių sąrašu, patvirtintu Lietuvos Respublikos socialinės apsaugos ir darbo ministro 2014 m. spalio 13 d. įsakymu Nr. A1-487 „Dėl Socialinių paslaugų srities darbuotojų pareigybių sąrašo patvirtinimo“, visose biudžetinėse įstaigose ir organizacijose šie darbuotojai priskiriami prie socialinių paslaugų srities darbuotojų, jiems tarnybinio atlyginimo koeficientas nustatomas vadovaujantis Socialinių paslaugų srities darbuotojų darbo apmokėjimo tvarkos aprašu, patvirtintu Lietuvos Respublikos socialinės apsaugos ir darbo ministro 2009 m. sausio 20 d. įsakymu Nr. A1-22 „Dėl Socialinių paslaugų srities darbuotojų darbo apmokėjimo tvarkos aprašo patvirtinimo“.

8. Lentelėje vartojama santrumpa MMA – minimalioji mėnesinė alga.

PATVIRTINTA

Šilalės rajono savivaldybės tarybos

2015 m. gruodžio 29 d. sprendimu

Nr. T1-309

ŠILALĖS RAJONO SAVIVALDYBĖS ADMINISTRACIJOS SKYRIŲ, SENIŪNIJŲ IR Į STRUKTŪRINIUS PADALINIUS NEĮEINANČIŲ DARBUOTOJŲ, DIRBANČIŲ PAGAL DARBO SUTARTIS, TARNYBINIŲ ATLYGINIMŲ SCHEMOS (KOEFICIENTAIS)

Pareigybės	Koeficientai bazinės mėnesinės algos dydžiais, išskyrus MMA
Skyrių, kitų struktūrinių padalinių vadovai	9,7 – 20,8
Vyriausieji specialistai	9,24 – 16,90
Vyresnieji specialistai	9,24 – 16,25
Specialistai	9,24 – 15,60
Tarnautojai, išskyrus vadovus ir specialistus	9,16 – 12,00
Aukštos kvalifikacijos darbininkai	MMA – 14,40
Darbininkai, kuriems nustatytas mėnesinis tarnybinis atlyginimas	MMA

Pastabos:

1.	Skyrių, kitų struktūrinių padalinių vadovų pavaduotojų tarnybiniai atlyginimai nustatomi 10 – 15 procentų mažesni už vadovų tarnybinius atlyginimus.

2.	Vyriausiųjų buhalterių ir buhalterių, atliekančių vyriausiojo buhalterio funkcijas (kai yra tik vienas apskaitos darbuotojas), tarnybiniai atlyginimai nustatomi vadovaujantis šios schemos vyriausiųjų specialistų, vyresniųjų buhalterių – vyresniųjų specialistų, buhalterių – specialistų eilutėmis.

3.	Žemės ūkio specialistų, įgijusių aukštąjį universitetinį išsilavinimą, tarnybiniai atlyginimai nustatomi vadovaujantis šios schemos vyriausiųjų specialistų, aukštąjį neuniversitetinį išsilavinimą (baigę kolegijas) – vyresniųjų specialistų, aukštesnįjį išsilavinimą arba specialųjį vidurinį, įgytą iki 1995 metų – specialistų eilutėmis.

4.	Lentelėje vartojama santrumpa MMA – minimalioji mėnesinė alga.